## Zakon o priznanju Hrvatskoga sabora "Zlatni grb"

### NN 66/2002 (7.6.2002.), Zakon o priznanju Hrvatskoga sabora "Zlatni grb"

# HRVATSKI SABOR

1125

Na teme­lju članka 88. Ustava Republike Hrvatske, donosim

## ODLUKU

### O PROGLAŠENJU ZAKONA O PRIZNANJU HRVATSKOGA SABORA »ZLATNI GRB«

Proglašavam Zakon o prizna­nju Hrvatskoga sabora »Zlatni grb«, koji je
donio Hrvatski sabor na sjednici 28. svib­nja 2002.

Broj: 01-081-02-2186/2
Zagreb, 3. lip­nja 2002.

Predsjednik
Republike Hrvatske
**Stjepan Mesić,** v. r.

## ZAKON

### O PRIZNANJU HRVATSKOGA SABORA »ZLATNI GRB«

Članak 1.

Ovim se Zakonom utvrđuje prizna­nje Hrvatskoga sabora »Zlatni grb« (u da­lj­njem
tekstu: »Zlatni grb«).

»Zlatni grb« dodje­ljuje Hrvatski sabor za poseban doprinos razvoju
parlamentarizma, demokracije, tolerancije, snoš­ljivosti i zaštite ­ljudskih
prava u Republici Hrvatskoj.

Članak 2.

»Zlatni grb« dodje­ljuje se jedanput godiš­nje dvjema fizičkim osobama,
držav­ljanima Republike Hrvatske i jednoj pravnoj osobi sa sjedištem u
Republici Hrvatskoj.

»Zlatni grb« sastoji se od pove­lje, zlatnika i novčanog iznosa.

Članak 3.

»Zlatni grb« dodje­ljuje se svake godine u povodu 30. svib­nja, Dana
Hrvatskoga sabora.

»Zlatni grb«, u ime
Hrvatskoga sabora, uručuje predsjednik Hrvatskoga sabora na svečanoj sjednici
Hrvatskoga sabora.

Članak 4.

U Hrvatskom saboru osniva se Odbor za dodjelu »Zlatnog grba«.

Predsjednik Odbora je predsjednik Hrvatskoga sabora, a članovi
potpredsjednici Hrvatskoga sabora i predsjednici klubova zastupnika u Hrvatskom
saboru.

Odbor se osniva za vrijeme jednog saziva Hrvatskoga sabora.

Odbor donosi Poslovnik o radu.

Članak 5.

Poticaj za dodjelu »Zlatnog grba« mogu podnositi zastupnici, klubovi
zastupnika, radna tijela u Hrvatskom saboru, Vlada Republike Hrvatske,
ministarstva i druga tijela državne vlasti, političke stranke, udruge i vjerske
zajednice.

Poticaj mogu upućivati i građani posredstvom nekoga od tijela iz stavka
1. ovoga članka.

Poticaj mora biti obrazložen.

Članak 6.

Poticaj se upućuje Odboru iz članka 4. ovoga Zakona najkasnije do 30. ožujka
u godini u kojoj se prizna­nje dodje­ljuje.

Odbor utvrđuje Prijedlog odluke o dodjeli prizna­nja.

Članak 7.

Hrvatski sabor donosi odluku o dodjeli prizna­nja »Zlatni grb«
najkasnije do 30. trav­nja godine u kojoj se prizna­nje dodje­ljuje.

Odluka o dodjeli prizna­nja »Zlatni grb« objav­ljuje se u »Narodnim
novinama«.

Članak 8.

Ako nakon donoše­nja odluke o dodjeli »Zlatnog grba«, dobitnik umre,
»Zlatni grb« se uručuje ­nje­govim nas­ljednicima, sukladno Zakonu o nas­ljeđiva­nju.

»Zlatni grb« se ne dodje­ljuje posmrtno.

Članak 9.

»Zlatni grb« se može oduzeti pod uvjetima propisanim posebnim zakonom.

Odluku o oduzima­nju »Zlatnog grba« donosi Hrvatski sabor na prijedlog
Odbora za dodjelu »Zlatnog grba«.

Odluka o oduzima­nju »Zlatnog grba« objav­ljuje se u »Na­rod­nim
novinama«.

Članak 10.

Odbor za dodjelu »Zlatnog grba« donosi provedbeni propis, kojim pobliže
uređuje postupak za dodjelu i oduzima­nje »Zlatnog grba«, izgled i opis pove­lje,
izgled i opis zlatnika i visinu novčanog iznosa, te druga pita­nja značajna za
postupak dodjele »Zlatnog grba«.

Novčani iznos ne može biti ma­nji
od 100.000,00 kuna.

Članak 11.

Sredstva novčanih iznosa i
materijalnih troškova u vezi s dodjelom »Zlatnog grba« osiguravaju se u državnom
proračunu Republike Hrvatske.

Stručne i administrativne
poslove za Odbor iz članka 4. ovoga Zakona obav­lja Stručna služba Hrvatskoga
sabora.

Članak 12.

Provedbeni propis iz članka
10. ovoga Zakona Odbor će donijeti u roku od tri mjeseca od dana stupa­nja na
snagu ovoga Zakona.

Poslovnik o radu iz članka 4.
ovoga Zakona Odbor će donijeti u roku od trideset dana od dana konstituira­nja.

Članak 13.

Ovaj Zakon stupa na snagu danom objave u »Narodnim novinama«.

Klasa: 060-01/02-01/01
Zagreb, 28. svib­nja 2002.

HRVATSKI SABOR

Predsjednik
Hrvatskoga sabora
**Zlatko Tomčić,** v. r.

Zakon, NN 66/2002-1125